|  |
| --- |
|  |
|  |
|  |
|  |
|  |
|  |
|  |

Váš list číslo/zo dňa Naše číslo: Vybavuje/linka Miesto a dátum odoslania

 24/255/2019 Mgr. Matejová/18 Košice, 01.07.2019

**Vec:**

**Predloženie cenovej ponuky na zákazku „Tonery“ - žiadosť**

­­­­­­­­­­­­­­­­­­­­­­­­­­­­­­­­­­­

 Dovoľujeme si Vás týmto požiadať o predloženie cenovej ponuky na dodávku tovarov pre zákazku s názvom: „Tonery“, pre SOŠ technickú, Kukučínova 23, Košice (ďalej len „škola“).

Pri zadávaní predmetu zákazky postupujeme podľa ustanovenia § 117. zákona č. 343/2015 Z. z. o verejnom obstarávaní a o zmene a doplnení niektorých zákonov a v znení neskorších predpisov.

 Podrobný opis predmetu zákazky je uvedený v prílohe č. 2. Podmienky účasti ako aj požiadavky sú uvedené v prílohe č. 1, ktorá je súčasťou tejto žiadosti.

Špecifické požiadavky na predloženie cenovej ponuky sú nasledovné:

1. Cenu je potrebné spracovať na základe priloženej špecifikácie bez DPHa s DPH.
2. **Uzatvára sa Rámcová dohoda s platnosťou do 30.06.2020.**
3. Cenovú ponuku je potrebné zaslať poštou alebo osobne s názvom **„Tonery“ v  termíne do 08.07.2019 do 12.00 hod.**
4. Splatnosť faktúry je 30 dní od jej doručenia.
5. O výsledku verejného obstarávania budú uchádzači informovaní v termíne do **12**.**07.2019.**

Kontaktná osoba určená obstarávateľom na rokovanie je Mgr. Dominika Matejová, č. telefónu: 055/6228031 kl. 18,  e-mailová adresa: dominika.ballokova@gmail.com

S pozdravom,

 Mgr. Dominika Matejová

 Referent pre VO

Prílohy:

1. Podmienky a požiadavky
2. Špecifikácia zákazky - Hárok programu Microsoft Excel (.xlsx)

Príloha č.1

**Podmienky účasti na VO:**

* Predloženie ponuky v stanovenom termíne na predmet zákazky spolu za celý sortiment bez DPH a s DPH v požadovanom množstve.
* Predloženie fotokópie platných certifikátov kvality, ktorých je držiteľom a to ISO 9001 a ISO 14001.
* Predloženie fotokópie platných rozhodnutí príslušného úradu o udelení súhlasov na prepravu nebezpečných odpadov a na nakladanie s nebezpečným odpadom podľa platnej legislatívy.
* Čestné vyhlásenie o tom, že si požiadavky pre VO s názvom „Tonery“ prečítal, porozumel im a zaväzuje sa ich dodržať.

**Požiadavky:**

* Víťazný uchádzač (ďalej len Dodávateľ) sa zaväzuje, že do 7 dní od vyzvania predloží jednotkové ceny na každý tovar, ktorý je uvedený v špecifikácií požiadaviek v prílohe č. 2.
* Fakturácia sa bude realizovať ku každej čiastkovej objednávke samostatne a musí obsahovať rozpis položiek, množstvo, jednotkové ceny bez DPH, sadzbu DPH ku každej položke a celkovú cenu za položku vrátane DPH. Prílohou faktúry bude objednávka a potvrdený dodací list. Splatnosť faktúry bude minimálne 30 dní od jej doručenia objednávateľovi.
* Objednávateľ je oprávnený faktúru do dátumu jej splatnosti vrátiť dodávateľovi v prípade, že neobsahuje všetky uvedené náležitosti daňového dokladu za účelom doplnenia alebo opravy. V takom prípade nová lehota splatnosti faktúry začne plynúť doručením opravenej faktúry objednávateľovi.
* S dodávateľom sa uzavrie Rámcová dohoda na dobu do 30.06.2020.
* Dodávateľ sa zaväzuje, že dodrží stanovené ceny po celú dobu trvania zmluvného vzťahu.
* Objednávateľ nie je povinný odobrať celkové vysúťažené množstvo tovaru. Zároveň platí, že môže odobrať aj množstvo nad rámec vysúťaženého.
* Predmetom dodávky môžu byť aj iné druhy originálnych tonerov neuvedených v technickej špecifikácii predmetu zákazky, ak zo strany objednávateľa vznikne takáto potreba z dôvodu zakúpenia nových zariadení počas doby platnosti zmluvného vzťahu. Cena za dodanie takýchto tonerov sa určí po vzájomnej dohode.
* V jednotkovej cene tonera počas celej doby platnosti zmluvného vzťahu budú zahrnuté všetky náklady dodávateľa spojené s realizáciu zákazky, najmä náklady na dopravu a vyloženie tovaru, prevzatím reklamovaného tovaru v sídle objednávateľa a pod.
* Dodávateľ bude v plnej miere znášať náklady na opravu zariadení objednávateľa spôsobených dodaním nekvalitného toneru dodávateľom.
* Dodávateľ písomne doručí objednávateľovi do 7 dní od nadobudnutia účinnosti zmluvy meno a telefonický kontakt osoby zodpovednej za plnenie zmluvy, vrátane elektronickej adresy na zasielanie čiastkových objednávok, ako aj za odovzdávanie tovaru.
* Objednávateľ bude uskutočňovať objednávku podľa potreby v priebehu trvania zmluvného vzťahu.
* Dodávateľ sa zaväzuje, že objednaný tovar doručí na adresu školu do 2 pracovných dní od objednania, najneskôr do 12tej hodiny na vlastné náklady nehľadiac na veľkosť objednávky. V prípade, ak by z nejakých príčin nevedel tovar dodať v stanovenom termíne, je povinný túto skutočnosť oznámiť do 24h a uviesť dôvod omeškania.
* Originálny spotrebný materiál do tlačiarní, kopírovacích strojov a multifunkčných zariadení.
* Originálne tonery spĺňajúce ISO/IEC certifikačné podmienky zaručujúce minimálnu archivovateľnosť vytlačených dokumentov a minimálnu kapacitu kazety pri 5% pokrytí alebo objem v mililitroch, resp. hmotnosť v gramoch.
* Originálne tonery od výrobcov kancelárskej a výpočtovej techniky príslušnej renomovanej značky, nie tonery kompatibilné, alternatívne alebo renovované.
* Dodávateľ zodpovedá za to, že predmet zákazky spĺňa požadované technické, kapacitné a kvalitatívne parametre podľa platných noriem a na dodaný predmet zákazky poskytuje záruku 24 mesiacov.
* Dodanie prvej objednávky sa uskutoční len na základe dodacieho listu bez faktúry po dobu 14 dní z dôvodu skúšky originality tonerov. Ak bude objednávateľ s tovarom spokojný, dodávateľ po 14 dňoch vystaví originálnu faktúru.
* V prípade, že dodávateľ nedodá originál spotrebného materiálu od výrobcu s ochrannými známkami hrozí dodávateľovi pokuta vo výške 10% z obstarávacej ceny zákazky podľa čiastkovej objednávky.
* Pri uplatnení reklamácie je dodávateľ povinný tovar prevziať v sídle objednávateľa v pracovných dňoch v čase od 8,00 hodiny do 13,00 hodiny na vlastné náklady a zároveň zabezpečí bezplatnú výmenu tonerov v sídle objednávateľa na vlastné náklady, u ktorých objednávateľ zistí každú závadu alebo nedodržanie požadovaných parametrov tonerov, ktoré bránia riadnemu užívaniu a funkčnosti pri nasadení do prevádzky po dobu 24 mesiacov od ich dodania dodávateľovi.
* Dodávateľ sa zaväzuje zabezpečiť bezplatné odobratie a odvoz od objednávateľa použitých prázdnych tonerových kaziet v sídle objednávateľa a dodávateľ zabezpečí ich ekologickú likvidáciu v zmysle platnej legislatívy, pričom dodávateľ následne doručí objednávateľovi doklad o ekologickej likvidácii použitých prázdnych tonerových kaziet.
* Dodávateľ do 7 dní od nadobudnutia účinnosti uzatvorenej zmluvy písomne predloží objednávateľovi fotokópiu platného zmluvného vzťahu s poskytovateľom na zber, zhodnocovanie a zneškodňovanie odpadov podľa platnej legislatívy.
* Porušenie akýchkoľvek vyššie uvedených povinností dodávateľa sa považuje za porušenie zmluvy podstatným spôsobom.

**Ostatné náležitosti:**

* O výsledku VO na predmet zákazky „Tonery“ budú všetci uchádzači informovaní v stanovenom termíne.
* Predpokladaná hodnota zákazky je 7 866,18 **eur** bez DPH.
* V prípade, že bude ponuka predložená po termíne odovzdania, nebude táto ponuka akceptovaná.